《送廖舍人江南安抚》
宋代·徐铉

上天本爱民，治乱当有时。
伤嗟江表人，三灾迭扰之，
如何遭盛明，不能免流离。
王泽限遐远，孰云天听卑。
贤哉廖夫子，尽忠不雇私。
朝闻青蒲奏，暮见轺车驰。
愚闻奉使者，受命不受辞。
但使民瘼廖，无忧国赋亏。
贞观笑割股，文侯谕治皮。
学古平生事，行行当在兹。
赠言聊执手，愿子副心期。

作者简介：徐铉（916年—991年）南唐，北宋初年文学家、书法家。字鼎臣，广陵（今江苏扬州）人。历官五代吴校书郎、南唐知制诰、翰林学士、吏部尚书，后随李煜归宋，官至散骑常侍，世称徐骑省。淳化初因事贬静难军行军司马。曾受诏与句中正等校定《说文解字》。工于书，好李斯小篆。与弟徐锴有文名，号称“二徐”；又与韩熙载齐名，江东谓之“韩徐”。